આ ક્ષેત્ર શરૂઆતમાં તોડા અને અન્ય સમુદાય દ્વારા નિવાસિત હતો. તેઓ અહીં વેપાર આદિ કરી સહ અસ્તિત્વ ધરાવતા હતાં. પોતાના પુસ્તક ઊટાકામંડ, અ હીસ્ટરીમાં ફ્રેડરીક પ્રાઈસ લખે છે કે જૂના ઊટી તરીકે ઓળખાતા ક્ષેત્ર પર પહેલાં તોડા લોકો વસતાં હતાં. બાદમાં તોડા લોકોએ નગરનો તે ભાગ તે સમયના કોઈમ્બતૂરના ગવર્નર જ્હોન સુલેવાન ને આપી દીધું. તેમણે બાદમાં અહીં નગર વિકસાવ્યું અને અહીં ચાૢ સિંકોના અને સાગ વૃક્ષની ખેતીને પ્રોત્સાહન આપ્યું. જે રીતે સ્થાનીય જનજાતિ ના લોકોએ મદદ કરી તે જોઈને અન્ય વસવાટ કરનારા અને સ્વય સુલેવાન પ્રભાવિત થયાં હતાં અને વાવેતર કારો અને સ્થાનીય લોકોના હક્કો વચ્ચે સુમેળ રહે ત્વું વિચારવા લાગ્યાં. ત્યાર બાદના સમયમાં સ્થાનીય લોકોને તેમની જમીન ના હક્કો સંબંધી પૂરો ન્યાય મળે તે માટે કાર્યરત રહ્યાં. આ માટે બ્રિટિશ સાશને તેમને આર્થિક અને ન્યાયિક રીતે સજા પણ કરી.[૮]